KOMISSION TÄYTÄNTÖÖNPANOASETUS (EU) 2023/115,

annettu 16 päivänä tammikuuta 2023,

täytäntöönpanoasetuksen (EU) N:o 540/2011 muuttamisesta tehoaineen dimoksistrobiini hyväksynnän voimassaoloajan pidentämiseksi

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 17 artiklan ensimmäisen kohdan,

sekä katsoo seuraavaa:

(1) Komission täytäntöönpanoasetuksen (EU) N:o 540/2011 (2) liitteessä olevassa A osassa esitetään tehoaineet, joita pidetään asetuksen (EY) N:o 1107/2009 nojalla hyväksyttyinä.

(2) Tehoaineen dimoksistrobiini hyväksynnän voimassaoloaikaa pidennettiin 31 päivään tammikuuta 2023 komission täytäntöönpanoasetuksella (EU) 2021/2068 (3).

(3) Komission täytäntöönpanoasetuksen (EU) N:o 844/2012 (4) mukaisesti esitettiin hakemus tehoaineen dimoksistrobiini hyväksynnän uusimiseksi.

(4) Vaikka Euroopan elintarviketurvallisuusviranomaisen (EFSA) lausunto (5) tehoaineen dimoksistrobiini arvioinnista on käytettävissä ja komissio on jo käynnistänyt keskustelut pysyvässä kasvi-, eläin-, elintarvike- ja rehukomiteassa, näyttää yhä siltä, että hyväksynnän voimassaolo todennäköisesti päättyy ennen kuin uusimista koskeva päätös on tehty. Sen vuoksi, ja koska tämä viivästys johtuu hakijasta riippumattomista syistä, on tarpeen jatkaa kyseisen tehoaineen hyväksynnän voimassaoloaikaa joksikin aikaa, jotta hyväksynnän uusimisesta tehtyä hakemusta koskevan päätöksen perustaksi tarvittava arviointi saadaan valmiiksi.

(5) Jos komissio antaa asetuksen, jossa säädetään, että dimoksistrobiinin hyväksyntää ei uusita, koska hyväksymisperusteet eivät täyty, se vahvistaa voimassaolon päättymispäiväksi saman päivän, joka oli voimassa ennen tätä asetusta, tai kyseisen tehoaineen hyväksynnän uusimatta jättämisestä annetun asetuksen voimaantulopäivän, sen mukaan kumpi päivämäärä on myöhäisempi. Siinä tapauksessa, että komissio antaa asetuksen, jossa säädetään dimoksistrobiinin hyväksynnän uusimisesta, se pyrkii vahvistamaan tapauksen mukaan aikaisimman mahdollisen soveltamispäivän.

(6) Sen vuoksi täytäntöönpanoasetusta (EU) N:o 540/2011 olisi muutettava.

(7) Kun otetaan huomioon, että dimoksistrobiinin nykyisen hyväksynnän voimassaoloaika päättyy 31 päivänä tammikuuta 2023, tämän asetuksen olisi tultava voimaan mahdollisimman pian.

(8) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Korvataan täytäntöönpanoasetuksen (EU) N:o 540/2011 liitteessä olevassa A osassa dimoksistrobiinia koskevan 128 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. tammikuuta 2024”.

2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä tammikuuta 2023. Komission puolesta Puheenjohtaja Ursula VON DER LEYEN

(1) EUVL L 309, 24.11.2009, s. 1.

(2) Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

(3) Komission täytäntöönpanoasetus (EU) 2021/2068, annettu 25 päivänä marraskuuta 2021, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden benfluraliini, dimoksistrobiini, fluatsinami, flutolaniili, mekoproppi-P, mepikvatti, metirami, oksamyyli ja pyraklostrobiini hyväksynnän voimassaoloajan pidentämisestä (EUVL L 421, 26.11.2021, s. 25).

(4) Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

Vaikka täytäntöönpanoasetus (EU) N:o 844/2012 on kumottu komission täytäntöönpanoasetuksella (EU) 2020/1740 (EUVL L 392, 23.11.2020, s. 20), täytäntöönpanoasetuksessa (EU) N:o 844/2012 säädettyjä tehoaineiden hyväksynnän uusimista koskevia säännöksiä sovelletaan kuitenkin edelleen täytäntöönpanoasetuksen (EU) 2020/1740 17 artiklan mukaisesti.

(5) EFSA (Euroopan elintarviketurvallisuusviranomainen), 2022. Statement concerning the assessment of environmental fate and behaviour and ecotoxicology in the context of the pesticides peer review of the active substance dimoxystrobin. EFSA Journal 2022;20(11):7634. https://doi.org/10.2903/j.efsa.2022.7634.